24.2.2022
Jurnalul Oficial al Uniunii Europene
RO
L 45/1565 COMISIE ACȚIUNI PREGĂTITOARE
CAPITOLUL PA 07 — INVESTIȚII ÎN CAPITALUL UMAN, COEZIUNE SOCIALĂ ȘI VALORI (continuare) PA 07 21
(continuare)
PA 07 21 01
(continuare) Un sistem de identificare le oferă cetățenilor un acces la toată paleta de dispozitive și o personalizare a experienței.
Trusturile media și editorii cooperează cu dezvoltatorii de tehnologii care adaptează tehnologia existentă pentru a putea oferi soluții ușor de utilizat.
Soluțiile tehnice pot fi aplicate și la alte genuri de conținut (de exemplu, educație, sport, divertisment) și pot fi integrate în aplicații digitale diferite [de exemplu, aplicații (re)player, aplicații de știri] ale canalelor de radiodifuziune.
Soluțiile tehnice combină tehnologiile existente bazate pe IA și cu sursă deschisă și aplică o transparență maximă în privința algoritmilor.
Utilizatorilor li se explică de ce văd ceea ce văd.
În primul an de desfășurare a acțiunii pregătitoare, facilitățile de traducere au fost disponibile pentru până la 8-10 limbi (engleză, germană, franceză, italiană și spaniolă, plus alte trei-cinci limbi europene, reprezentând diferitele regiuni geografice).
Norme transparente și convenite de comun acord privind aspectele editoriale și juridice, precum și fluxurile de lucru tehnice oferă o bază clară pentru cooperare.
În al doilea an al acțiunii pregătitoare, va fi extinsă baza de parteneri, iar numărul de limbi va fi crescut la minimum 15 limbi oficiale ale Uniunii.
Proiectul se bazează pe valori comune, respectul pentru demnitatea umană, libertate, democrație, egalitate, statul de drept și drepturile omului, oferindu-le cetățenilor Uniunii un mediu sigur.
Proiectul poate fi completat cu alte proiecte oferite de posturi radio/TV (de exemplu, colecții de documentare, programe specifice pentru publicul tânăr); și alte părți interesate, cum ar fi muzeele și bibliotecile, sunt invitate să se alăture dacă subscriu la aceleași valori.
PA 07 21 02
Acțiune pregătitoare – Un mecanism de reacție rapidă la nivel paneuropean pentru cazurile de încălcare a libertății presei și mass-mediei
Cifre (Credite diferențiate) Credite 2022 Angajamente
p.m.
Credite 2021 Plăți
1 560 000
Angajamente
1 950 000
Execuție 2020 Plăți
Angajamente
Plăți
487 500
Comentarii
Acest credit este destinat să acopere angajamentele restante din anii precedenți din cadrul acțiunii pregătitoare.
În conformitate cu clasamentul mondial al libertății presei din 2019, întocmit de organizația Reporteri fără frontiere, Uniunea, precum și Balcanii au înregistrat a doua deteriorare ca importanță a scorului lor regional care măsoară nivelul constrângerilor și încălcărilor libertății presei.
Raportul din 2019 arată că numărul de țări din Uniune și din Balcani considerate sigure, în care jurnaliștii își pot desfășura activitatea în deplină securitate, continuă să scadă.
Având în vedere că deteriorarea libertății presei și a mass-mediei în statele membre și în țările candidate demonstrează de mai mulți ani la rând o tendință îngrijorătoare, este esențial să se ofere în continuare protecție concretă jurnaliștilor, inclusiv acțiunilor de cercetare, promovare, monitorizare, informare și sensibilizare a publicului european prin intermediul mecanismului de reacție rapidă la nivel paneuropean pentru cazurile de încălcare a libertății presei și mass-mediei.